Suukot, joita hämyss’ annat
Suukot, joita hämyss’ annat,
 Joita hämyssä sä viet,
 Miten nuo saa sielus riemuun,
 Jos sa rakastunut liet!

 Muistellen ja haaveksien
 Sielus vaipuu mietteisin,
 Päiviin tuleviin se kiitää,
 Liitää entispäivihin.

 Mut jos liian paljon mietit,
 Haitaks on, kun suudellaan; –
 Itke ennen, kaunosielu,
 Itkut siin’ on paikallaan!

de:Küsse, die man stielt im Dunkeln
ru:Поцелуями в потёмках (Гейне/Коломийцев)